stanford-oval/wikipedia huggingface dataset:
กัปตันอเมริกาแอนด์ดิอเวนเจอร์ส
เวอร์ชัน

เกมอาร์เคดต้นฉบับได้รับการจำหน่ายในสองรูปแบบ เวอร์ชันหนึ่งอนุญาตให้ผู้เล่นสามารถเล่นได้พร้อมกันถึงสี่คน กับตำแหน่งของผู้เล่นแต่ละคนที่บังคับตัวละครแบบเฉพาะเจาะจง ส่วนอีกเวอร์ชันมีคุณลักษณะสำหรับผู้เล่นสองคน ซึ่งผู้เล่นสามารถเลือกตัวละครจากที่มีอยู่สี่ตัว
พอร์ตและการตลาดที่เกี่ยวข้อง

เดทาอีสต์เปิดตัวเกมเวอร์ชันประจำบ้านในอเมริกาเหนือสำหรับเซก้าเจเนซิส ที่พัฒนาร่วมกับอิสโก/โอเปราเฮาส์ เวอร์ชันนี้ได้รับการเผยแพร่ในยุโรปโดยเซก้าสำหรับเมกาไดร์ฟ เกมดังกล่าวได้รับอนุญาตในภายหลังสำหรับไมน์สเคป ซึ่งเปิดตัวพอร์ตของตัวเองของเกมอาร์เขดสำหรับระบบซูเปอร์แฟมิคอม, เกมบอย และเกมเกียร์ ทั้งนี้ รุ่นที่เผยแพร่โดยไมน์สเคปได้รับการพัฒนาโดยเรียลไทม์แอสโซซิเอทส์
เดทาอีสต์ยังเปิดตัวเกมแฟมิคอมที่แตกต่างกันในชื่อเดียวกัน เวอร์ชันแฟมิคอมเป็นเกมแพลตฟอร์มแอคชันฉายด้านข้าง ตัวละครที่เล่นได้เฉพาะในเวอร์ชันนี้คือกัปตันอเมริกาและฮอว์กอาย ภารกิจของพวกเขาคือการช่วยชีวิตวิชันและไอรอนแมนจากแมนดาริน จากนั้นก็กำจัดเรดสกัล เช่นเดียวกับพอร์ตเจเนซิส/เมกาไดร์ฟ เกมแฟมิคอมได้รับการพัฒนาในประเทศญี่ปุ่น แต่ไม่ได้เปิดตัวที่นั่น
รายการที่สามและสุดท้ายของดาตาอีสต์ในกัปตันอเมริกาแอนด์ดิอเวนเจอร์สที่ได้รับลิขสิทธิ์วิดีโอเกมคืออเวนเจอร์สอินกาแลกติกสตอร์ม ค.ศ. 1995 ซึ่งเป็นเกมต่อสู้เฉพาะระบบอาร์เคดซึ่งเป็นครั้งแรกที่แสดงคุณลักษณะตัวละครผู้ช่วยและท่าความสิ้นหวังทวีคูณ
การปรากฏอื่นในสื่อ

ตู้เกมดังกล่าวสามารถพบเห็นได้ในภาพยนตร์ตลก ค.ศ. 1994 อย่างมนต์ร็อคหัวโจกตัวแสบ
หน้าหนึ่งของการทำงานหนังสือการ์ตูนช่องฮอว์กอาย ของแมตต์ แฟรกชัน ได้ยกงานศิลปะจากเกมอาร์เคดโดยตรง
การตอบรับ

สำหรับการจารณ์เวอร์ชันเกมเกียร์ นิตยสารเกมโปรไม่สนใจเกมในฐานะ "การเลื่อนฉากที่สามารถจะลืมได้" ด้วยภาพเคลื่อนไหวและเสียงธรรมดา ๆ ส่วนนิตยสารอิเล็กทรอนิกเกมมิงมันธลี ให้คะแนน 6.4 เต็ม 10 โดยกล่าวว่า "ดำเนินไปด้วยดีในเวอร์ชันเกมเกียร์ แม้ไม่มีตัวเลือกเล่นพร้อมกันสองผู้เล่น [ตามต้นฉบับ]"
แหล่งข้อมูลอื่น

Captain America and the Avengers ที่ MobyGames
Captain America and the Avengers (NES) ที่ MobyGames
กัปตันอเมริกาแอนด์ดิอเวนเจอร์ส ที่ Killer List of Videogames
ภาพหน้าจอของเวอร์ชันอาร์เคดสำหรับผู้เล่นสองคนในปี ค.ศ. 1991
คอลัมส์ III

| คอลัมส์ III |
| --- | --- |

ผู้พัฒนา: เซกา
ผู้จัดจำหน่าย: ญี่ปุ่น: เซกา อเมริกาเหนือ: วิกโทไก
แต่งเพลง: โมริฮิโกะ อากิยามะ
เครื่องเล่น: อาร์เคด, เมกาไดรฟ์
วางจำหน่าย: ญี่ปุ่น: 15 ตุลาคม ค.ศ. 1993 อเมริกาเหนือ: 17 ธันวาคม ค.ศ. 1993
แนว: ปริศนา
รูปแบบ: ผู้เล่นเดี่ยว, หลายผู้เล่น
ระบบอาร์เคด: เซกาเมกะเพลย์
คอลัมส์ III: รีเวนจ์ออฟคอลัมส์ (อังกฤษ: Columns III: Revenge of Columns) หรือชื่อเวอร์ชันญี่ปุ่น คอลัมส์ III: ไทเกสึ! คอลัมส์เวิลด์ (ญี่ปุ่น: コラムスIII： 対決！コラムスワールド) เป็นเกมอาร์เคดไขปริศนาที่เผยแพร่โดยเซกาในประเทศญี่ปุ่น และโดยวิกโทไกในทวีปอเมริกาเหนือเมื่อปี ค.ศ. 1993 ในฐานะภาคต่อของคอลัมส์ II: เดอะวอยอิจธรูไทม์
รูปแบบการเล่น

คอลัมส์ III เป็นเกมที่มีผู้เล่นสองคนแข่งขันกัน ประกอบด้วยโหมดผู้เล่นเดี่ยวพร้อมคู่ต่อสู้เอไอจำนวนมาก
พื้นที่เล่นอยู่ภายในพื้นที่เล่นรูปสี่เหลี่ยมผืนผ้าทรงสูงหนึ่งในสอง คอลัมน์ที่มีสัญลักษณ์ต่างกันสามอัน (เช่น อัญมณีที่มีสีต่างกัน) ปรากฏขึ้นทีละอันที่ด้านบนของปล่อง และตกลงไปที่ด้านล่าง โดยตกลงบนพื้นหรือด้านบนของ "คอลัมน์" ที่ตกลงมาก่อนหน้า ในขณะที่คอลัมน์กำลังตก ผู้เล่นสามารถเลื่อนเสาไปทางซ้ายและขวาได้ และยังสามารถวนตำแหน่งของสัญลักษณ์ภายในเสาได้เช่นกัน หลังจากคอลัมน์ตกลงมา หากมีสัญลักษณ์เดียวกันตั้งแต่สามตัวขึ้นไปเชื่อมต่อกันในแนวนอน, แนวตั้ง หรือแนวทแยง สัญลักษณ์เหล่านั้นจะหายไป จากนั้น กองของเสาจะตกลงภายใต้แรงโน้มถ่วง หากการตั้งรกรากใหม่นี้ทำให้สัญลักษณ์อื่นเรียงกันตั้งแต่สามสัญลักษณ์ขึ้นไป สัญลักษณ์เหล่านั้นจะหายไปและเกิดวงจรซ้ำ ทั้งนี้ คอลัมน์ตกลงในอัตราที่เร็วขึ้นเมื่อการเล่นดำเนินไป ผู้เล่นจะชนะเมื่อปล่องของฝ่ายตรงข้ามเต็มไปด้วยอัญมณี ซึ่งจบการแข่ง
เกมนี้มีหลายวิธีที่ผู้เล่นจะได้เปรียบ เมื่อผู้เล่นได้รับอย่างน้อย 10 แต้ม พวกเขาสามารถกดปุ่ม C เพื่อใช้แต้มเพื่อลดพื้นที่ที่สามารถเล่นได้ของฝ่ายตรงข้ามหนึ่งแถว รวมทั้งเรียกคืนแถวของพื้นที่ที่ลดลงก่อนหน้านี้ของตนเอง ในบางครั้ง คอลัมน์พิเศษที่มีอัญมณีวิเศษหลากสีจะปรากฏขึ้น ตลอดจนขึ้นอยู่กับการกำหนดค่า มันสามารถย่อพื้นที่เล่นของฝ่ายตรงข้าม, ย่อกระดานของผู้เล่น หรือทำลายอัญมณีทั้งหมดที่มีสีเดียวกับที่ตกลงไป
พอร์ต

ในปี ค.ศ. 2002 คอลัมส์ III เป็นหนึ่งในเกมเซกาเกมแรกที่เปิดตัวภายใต้ข้อตกลงระยะสั้นของเซกากับบริการดาวน์โหลดเรียลวันอาร์เคด เวอร์ชันเมกาไดรฟ์ได้รับการเผยแพร่ในบริการดาวน์โหลดเวอร์ชวลคอนโซลของระบบวีในประเทศญี่ปุ่นเมื่อวันที่ 11 ธันวาคม ค.ศ. 2007, ในทวีปอเมริกาเหนือเมื่อวันที่ 4 กุมภาพันธ์ ค.ศ. 2008 และเป็นครั้งแรกในภูมิภาคแพล ในทวีปยุโรปและออสเตรเลียเมื่อวันที่ 2 พฤษภาคม ค.ศ. 2008 นอกจากนี้ยังเพิ่งได้รับการย้ายไปเป็นส่วนหนึ่งของเซกาเจเนซิสคลาสสิกส์
การตอบรับ

นิตยสารอิเล็กทรอนิกส์เกมมิงมันธลีให้คำวิจารณ์ในเชิงบวกโดยระบุว่า “นี่คืออีกหนึ่งเกมที่น่าติดตามอย่างมากที่มีธีมคล้ายกับเตตริสและแพ็กอะแทก นับเป็นเกมที่ดีมาก”
แหล่งข้อมูลอื่น

แม่แบบ:Mobygames
Columns III for Virtual Console (ญี่ปุ่น)
ครูครับ...ผมจะตบเพื่ออกอึ๋ม

| ครูครับ> ..ผมจะตบเพื่ออกอึ๋ม |
| --- | --- |
ภาพปกภาพยนตร์
กำกับ: เออิจิโร ฮะสุมิ
เขียนบท: โยะชิคะสุ โอะคะดะ
สร้างจาก: โอปไปวอลเลย์ โดย มุเนะโนะริ มิซุโนะ
อำนวยการสร้าง: เซย์จิ โอะคุดะ เคนอิจิโร โฮะริ
นักแสดงนำ: ฮะรุกะ อะยะเซะ มุเนะทะกะ อะโอะกิ โทรุ นะกะมุระ โฮะกะ
ดนตรีประกอบ: นะโอะกิ ซะโต
ผู้จัดจำหน่าย: วอร์เนอร์เอนเตอร์เทนเมนต์เจแปน บริษัทโทเอ
วันฉาย: 18 เมษายน ค.ศ. 2009 (ญี่ปุ่น) 1 กรกฎาคม ค.ศ. 2009 (ฮ่องกง) 24 กรกฎาคม ค.ศ. 2011 (ไต้หวัน)
ความยาว: 102 นาที
ประเทศ: ญี่ปุ่น
ภาษา: ญี่ปุ่น
ครูครับ...ผมจะตบเพื่ออกอึ๋ม (ญี่ปุ่น: おっぱいバレー; อังกฤษ: Oppai Volleyball) เป็นนวนิยายของมุเนะโนะริ มิซุโนะ และได้รับการสร้างเป็นภาพยนตร์ใน ค.ศ. 2009
เนื้อเรื่องย่อ

มิคะโกะ (นำแสดงโดยฮะรุกะ อะยะเซะ) ซึ่งเป็นครูสาวคนใหม่ ได้ย้ายมายังโรงเรียนมัธยมต้นแห่งหนึ่ง และเธอมีความกระตือรือร้นในการทำหน้าที่เป็นผู้ฝึกสอนแก่ชมรมวอลเลย์บอลชาย ทว่า เธอได้พบว่าชมรมนี้เสมือนเป็นชมรมร้างที่มีแต่นักเรียน 5 คนที่ไม่สนใจในวอลเลย์บอล และเอาแต่หมกมุ่นอยู่กับเรื่องผู้หญิง
มิคะโกะพยายามกระตุ้นให้เด็กหนุ่มสนใจต่อการฝึกซ้อมวอลเลย์บอล และเผลอให้คำสัญญาว่าหากพวกเขาชนะการแข่ง เธอจะเปิดหน้าอกให้เด็กหนุ่มเหล่านี้ดู ส่งผลให้พวกเขาตั้งใจฝึกซ้อมกันเป็นพิเศษ ซึ่งเธอเองก็มีความรู้สึกอึดอัดต่อคำสัญญาและมีความสุขที่เด็กหนุ่มตั้งใจฝึกซ้อมในเวลาเดียวกัน และเธอก็ได้เรียนรู้ถึงการเรียกความมั่นใจที่เคยสูญเสียไป ให้กลับคืนมาจากพวกเขาด้วยเช่นกัน
นักแสดงนำ

ฮะรุกะ อะยะเซะ รับบทเป็น มิคะโกะ เทะระชิมะ
มุเนะทะกะ อะโอะกิ รับบทเป็น คะสุกิ โจ
โทรุ นะกะมุระ รับบทเป็น เคนจิ โฮริอุจิ
สิ่งสืบเนื่อง

ครูครับ...ผมจะตบเพื่ออกอึ๋ม เคยได้รับเลือกให้เป็นหนึ่งในภาพยนตร์ที่สหมงคลฟิล์มเลือกจัดจำหน่ายในกิจกรรมการกุศล เพื่อหารายได้โดยไม่หักค่าใช้จ่ายสำหรับช่วยเหลือผู้ประสบภัยแผ่นดินไหวและคลื่นสึนามิในโทโฮะกุ พ.ศ. 2554
รางวัล

ชนะรางวัล ไมนิจิฟิล์มคอนเคอร์ส สาขานักแสดงนำหญิงยอดเยี่ยม ฮะรุกะ อะยะเซะ
เสนอชิงรางวัล เจแปนนิสอคาเดมี สาขานักแสดงนำหญิงยอดเยี่ยม ฮะรุกะ อะยะเซะ
แหล่งข้อมูลอื่น

映画公式サイト เก็บถาวร 2009-06-21 ที่ เวย์แบ็กแมชชีน
綾瀬はるか主演『おっぱいバレー』監督 羽住英一郎インタビュー：CINRA.NET
คิงกิโดราห์

คิงกิโดราห์ในยุคเฮเซ
คิงกิโดราห์ (อังกฤษ: King Ghidorah; ญี่ปุ่น: キングギドラ; Kingu Gidora) เป็นสัตว์ประหลาดหรือไคจูตัวหนึ่งที่ปรากฏกายในภาพยนตร์ซีรีส์ก็อตซิลลา คิงกิโดราห์มีชื่อเรียกอย่างสั้น ๆ ในประเทศแถบตะวันตกว่า กิดราห์ (Ghidrah) นอกจากนี้แล้วยังมีอีกชื่อเรียกหนึ่งว่า มอนสเตอร์ซีโร (Monster Zero)
คิงกิโดราห์ เป็นมังกรประเภทมังกรยุโรป มีจุดเด่น คือ มีสามหัว มีปีกคล้ายค้างคาวขนาดใหญ่ มีเกล็ดตามลำตัวสีทอง มีขาสองขา ไม่มีขาหน้าคล้ายไวเวิร์น มีหางสองหาง จัดเป็นคู่ปรับตัวฉกาจตัวหนึ่งของก็อตซิลลา  กำเนิดมาจากมนุษย์ดาวคิระส่งมายังโลกมนุษย์เพื่อทำลายล้างโลก แต่ก็ถูกขัดขวางโดยก็อตซิลลา ในภาพยนตร์เรื่อง Ghidorah, the Three-Headed Monster ในปี ค.ศ. 1964 โดยโตโฮ และปรากฏตัวตามมาอีกหลายภาคตั้งแต่ยุคโชวะ จนถึงยุคเฮเซ รวมถึงการเป็นไซบอร์กหรือหุ่นยนต์ใน Godzilla vs. King Ghidorah ในปี ค.ศ. 1991
คิงกิโดราห์ บินด้วยความเร็ว 3 มัค มีอาวุธที่ร้ายกาจคือ ลำแสงที่ปล่อยจากปาก, ปีกที่กระพือสร้างพายุ รวมถึงลำคอที่ยาวใช้รัดลำตัวคู่ต่อสู้
ในตอนแรกที่คิงกิโดราห์ถูกปล่อยสู่สาธารณะ ได้ถูกวิจารณ์ว่าเป็นการออกแบบโดยมีที่มาจากความหวาดกลัวการคุกคามโดยอาวุธนิวเคลียร์จากจีน  แต่ทว่า ผู้กำกับ อิชิโระ ฮนดะ ได้ปฏิเสธและกล่าวว่า มันไม่ได้มีความเกี่ยวข้องกัน เพียงแต่คิงกิโดราห์เป็นภาพลักษณ์ที่ทันสมัยของยะมะตะ โนะ โอะโระชิ (八岐の大蛇; Yamata no Orochi) มังกรในเทพปกรณัมของญี่ปุ่น
นอกจากนี้แล้ว คิงกิโดราห์ ยังจะเป็นหนึ่งในไคจูที่ปรากฏบทบาทในก็อตซิลลาฉบับฮอลลีวูดของวอร์เนอร์บราเธอส์ Godzilla: King of the Monsters ที่มีกำหนดฉายในปี ค.ศ. 2019 อันเป็นภาคต่อของ Godzilla ในปี ค.ศ. 2014 โดยมีการกล่าวอ้างถึงในตอนท้ายของ Kong: Skull Island ในปี ค.ศ. 2017 ร่วมกับมอธรา และโรดอน
ใน Godzilla: King of the Monsters คิงกิโดราห์ ถูกเรียกสั้น ๆ ว่า "กิโดราห์" มีความสูง 521 ฟุต นับว่าสูงใหญ่กว่าก็อตซิลลามาก โดยถูกกำหนดให้เป็นไคจูที่ถูกแช่แข็งไว้ที่ทวีปแอนตาร์กติกา และปรากฏตัวมาพร้อมกับพายุฝนฟ้าคะนอง และดนตรีประกอบมีบทสวดปรัชญาปารมิตาหฤทัยสูตรของมหายานเพื่อตอกย้ำความเป็น "มอนสเตอร์ซีโร" ซึ่งหมายถึง ความว่างเปล่า หรือสุญญตา   และเมื่อหัวข้างใดข้างหนึ่งขาดไปแล้วยังงอกใหม่ได้เหมือนกับไฮดราอีกด้วย
แหล่งข้อมูลอื่น

Ghidorah, the Three-Headed Monster (Film) ที่ IMDb
คาโอริ ซาเอจิมะ

| คาโอริ ซาเอจิมะ |
| --- | --- |
เกิด:  (1989-08-16) 16 สิงหาคม ค.ศ. 1989 (35 ปี) โตเกียว ประเทศญี่ปุ่น
สัญชาติ: ญี่ปุ่น

ส่วนสูง: 156 ซม.
หมู่เลือด: เอ
 
คาโอริ ซาเอจิมะ (ญี่ปุ่น: 冴島かおり; อักษรโรมัน: Kaori Saejima; 16 สิงหาคม ค.ศ. 1989 – ) เป็นนักแสดงเอวีชาวญี่ปุ่น สังกัดเมโต
ประวัติและชีวิตส่วนตัว

คาโอริ ซาเอจิมะ เกิดที่โตเกียว และในเดือนตุลาคม ค.ศ. 2012 เธอได้รับการเปิดตัวในฐานะนักแสดงหญิงผูกขาดของบริษัทเคเอ็ม โปรดิวซ์ ซึ่งเป็นผู้ผลิตวิดีโอสำหรับผู้ใหญ่ โดยได้รับการจัดอยู่ในประเภท "มาดาม" สาวใหญ่ หรือแม่บ้าน
การปรากฏตัว > ดีวีดีสำหรับผู้ใหญ่

ซูเกเบนะโอยาโกะงะเอตจินะเกมุอิตเต็น-ชิราซุนิคินชินโซกังมูซูโกนาระฮาฮาโอยะโนะฮาดากะอาเตเตะมิเตะ! บิจิงมามะโยะนินเซนินชิริไอโนะมามะโตโมะซูเปชารุ 〜 มิเตะ, ซาวัตเตะ, ฮาเมเตะ, มูซูโกะวะคาราดะโนะปาสึดาเกะเดะจิบุนโนะฮาฮาโอยะงะวาการุกานะ!?〜 (ญี่ปุ่น: スケベな親子がエッチなゲーム一転知らずに近親相姦 息子なら母親の裸当ててみて! 美人ママ4人全員知り合いのママ友スペシャル 〜見て、触って、ハメて、息子はカラダのパーツだけで自分の母親がわかるかな!?〜) (7 กุมภาพันธ์ โดยบริษัทร็อกเก็ต)[ต้องการอ้างอิง]
คาริน (สตรีทไฟท์เตอร์)

| คาริน  (Karin) |
| --- | --- |
ตัวละครใน สตรีทไฟท์เตอร์
คาริน จากสตรีทไฟท์เตอร์
ปรากฏครั้งแรก: สตรีทไฟท์เตอร์ ซีโร่ 3
ข้อมูลตัวละครในเกม
สัญชาติ:  Japan
คาริน (ญี่ปุ่น: かりん; อังกฤษ: KARIN) เป็นตัวละครหญิงจากเกมสตรีทไฟท์เตอร์ โดยปรากฏตัวครั้งแรกในภาค ZERO 3 ในท้องเรื่อง เธอเป็นลูกสาวเศรษฐีผู้ใช้วิชาการต่อสู้แบบ Kanzuki-ryū kakutōjutsu ต่อมา เธอเริ่มออกท้าประลองยุทธเพื่อพิสูจน์ฝีมือ เธอมีคู่ปรับคนสำคัญคือซากุระ และเธอยังเป็นตัวละครหลักในแคปคอมไฟท์ติ้งแจมด้วยเช่นกัน นอกจากนี้ คาริน ถือเป็นตัวละครที่สร้างแรงบันดาลใจในการออกแบบตัวละครที่มีชื่อว่า "นาซิสซ่า เลเฟบเวร์" ซึ่งเป็นตัวละครหลักในหนังสือการ์ตูนความรู้ชุด ลา ฟลอร่า โรงเรียนป่วนก๊วนเจ้าหญิง ด้วยเช่นกัน
ประวัติตามท้องเรื่อง

คาริน เห็นว่าซากุระเป็นคู่ต่อสู้ของเธอเอง โดยทั้งคู่ต่างเป็นคู่ท้าชิงที่สมน้ำสมเนื้อ คารินเป็นหญิงสาวผู้มาจากตระกูลคันสุกิอันมั่งคั่ง เธอเป็นบุตรสาวของไดเกนจูโร่ และนาเดะชิโกะ คันสุกิ ทั้งนี้ เธอมีคำขวัญประจำตัวคือ "ทุกสิ่งที่เธอต้องการคือชัยชนะ" ซึ่งหมายถึง "ความต้องการเป็นผู้ชนะในทุกสิ่ง" ซึ่งอาจหมายถึง "เป็นเรื่องร้ายที่สุดที่ไม่อาจเป็นสิ่งที่ดีที่สุดได้" บริษัทคันสุกิถูกคุกคามโดยองค์การชาโดลู ซึ่งมีความต้องการความเป็นใหญ่ในแผ่นดิน คารินพยายามช่วยเหลือชะตากรรมของตระกูลด้วยการติดตามองค์การชาโดลู ตอลดจนพยายามค้นหาซากุระเพื่อท้าชิงเธออีกครั้ง ในระหว่างการเดินทาง เธอได้พบกับบลังก้าในการแข่งขันนัดกระชับมิตร และนั่นได้ทำให้เธอรู้ว่าโลกนี้ช่างกว้างใหญ่ เมื่อได้พบกับนักสู้ที่แปลกๆ ทั้งยังได้พบกับอาร์. มิกะและได้ทำการต่อสู้กัน เธอรู้สึกประทับใจในความสามารถของมิกะ และคารินได้เป็นผู้สนับสนุนการแข่งขันมวยปล้ำให้กับมิกะในเวลาต่อมา
ข้อมูลจำเพาะ

ชื่อจริง : คาริน คันสุกิ (神月 かりん)
สัญชาติ :  ญี่ปุ่น
วันเดือนปีเกิด : 15 กันยายน ค.ศ. 197X
ส่วนสูง : 162 เซนติเมตร
น้ำหนัก : 48 กิโลกรัม
สัดส่วน : อก 83 ซม. เอว 57 ซม. สะโพก 85 ซม.
กรุ๊ปเลือด : B
สิ่งที่ชอบ : ชัยชนะที่ได้มาอย่างสมบูรณ์แบบ
สิ่งที่เกลียด : ซากุระ, จิตใจเยี่ยงสามัญชน
แหล่งข้อมูลอื่น

ข้อมูลเกี่ยวกับ "คาริน" (อังกฤษ)
เว็บไซต์ของบริษัทแคปคอมผู้ผลิตเกมสตรีทไฟท์เตอร์ (ภาษาญี่ปุ่น)
| ด ค กตัวละครจากเกมสตรีทไฟเตอร์ |
| --- | --- |
สตรีทไฟเตอร์:  เกคิ  เก็น  เคน  โจ  เบอร์ดี  ไมค์  ริว  เรทสึ  ลี  สกัด  อาดอน  อีเกิล 
สตรีทไฟเตอร์ II:  โกคิ  ไกล์  แคมมี  ชุนลี  แซนกีฟ  ดัลซิม  ดี เจย์  บลังก้า  บัลร็อก  เฟยหลง  ที.ฮอว์ก  เวก้า  เอ็ม.ไบสัน  อี.ฮอนดะ 
สตรีทไฟเตอร์ ZERO:  กาย  คาริน  โคดี  จูนิ  จูลี  ซากุระ  โซดอม  แดน ฮิบิกิ  แนช  มากิ  โรเลนโต  โรส  อาร์.มิกะ  อินกริด 
สตรีทไฟเตอร์ EX:  การูดา  แครกเกอร์ แจ็ค  ไคริ  ชาโดว์ไกส์  ชารอน  ดารัน  ดี.ดาร์ก  นานาเสะ  แบลร์ เดม  วัลเคโน รอสโซ  สคัลโลมาเนีย  อาเรีย  อัลเลน สไนเดอร์  แอซ  ฮายาเตะ  โฮคุโตะ 
สตรีทไฟเตอร์ III:  กิลล์  คิว  ฌอน  ดัดเล่ย์  ทเวลฟ์  เนโคร  มาโคโตะ  ยูเรน  เรมี  หยาง  หยุน  ออโร  อเล็กซ์  อิบุกิ  เอเลนา  ฮิวโก 
สตรีทไฟเตอร์ IV:  โกเค็น  จูริ  ซี.ไวเปอร์  เซธ  รูฟัส  อาเบล  เอล เฟอร์เต้  ฮาคาน 
อื่น ๆ:  โก ฮิบิกิ  ชาโดลู  แคปคอม vs. เอสเอ็นเค 2  ทัตสึโนโกะ vs. แคปคอม  มาร์เวล vs. แคปคอม 3  สตรีทไฟเตอร์ X เทคเคน  เทคเคน X สตรีทไฟท์เตอร์
คำฝอย

| คำฝอย |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Asterids
อันดับ:: Asterales
วงศ์:: Asteraceae
เผ่า:: Cynareae
สกุล:: Carthamus
สปีชีส์:: C.  tinctorius
ชื่อทวินาม
Carthamus tinctorius L.


แผนที่แสดงการปลูกคำฝอย
ชื่อพ้อง
 Cathamus tinctorius L.
Carthamus tinctorius
คำฝอย (ชื่อวิทยาศาสตร์: Carthamus tinctorius) เป็นไม้ล้มลุก ในวงศ์ทานตะวัน (Asteraceae) มีความสูง 40-130 เซนติเมตร ลำต้นเป็นสันแตกกิ่งก้านมาก ใบเดี่ยวเรียงสลับรูปวงรี ใบหอก หรือขอบขนาน ขอบใบหยักฟันเลื่อย ปลายเป็นหนามแหลม ใบประดับแข็งเป็นหนาม รองรับช่อดอก ดอกเป็นดอกช่อ มีดอกย่อยขนาดเล็ก ๆ จำนวนมาก ออกที่ปลายยอด ดอกอ่อนเป็นสีเหลืองแล้วเปลี่ยนเป็นสีแดงภายหลัง ผลแห้งไม่แตก เมล็ดเป็นรูปสามเหลี่ยม สีขาว ขนาดเล็ก
สารสีเหลืองส้มในกลีบดอกคือคาร์ทามินและ แซฟฟลาเวอร์เยลโลว์ ใช้แต่งสีอาหาร โดยนำดอกมาแช่น้ำร้อนและใช้ทำสีย้อมผ้ามาแต่โบราณ
ซึ่งดอกคำฝอยแห้ง พบปรากฏเรียกอยู่ในพระคัมภีร์ทางการแพทย์แผนไทยในชื่อว่า "โกฐกุสุมภ์"
นอกจากนี้แล้ว ดอกของคำฝอยยังทำมาชงน้ำร้อนดื่มเพื่อสุขภาพได้แบบเก็กฮวยหรือน้ำชาได้อีกด้วย
วรรณกรรม

คำฝอย ยังกลายมาเป็นชื่อบทในวรรณกรรมของญี่ปุ่นเรื่อง "ตำนานเก็นจิ" (ญี่ปุ่น: 源氏物語) ตอน "ซูเอ็ตสึมูฮานะ" (末摘花) ด้วย ซึ่งแปลได้ว่า "คำฝอย" อันเป็นบทที่ 6 จากทั้งหมด 54 บท
แหล่งข้อมูลอื่น

Complementary and Alternative Healing University (Chinese Herbology)
Ahmed M. Zahran, M. F. Omran, S. Z. Mansour and N. K. ‎Ibrahim. Effectiveness of Carthamus tinctorius L. in the ‎Restitution of Lipid Composition in Irradiated Rats. Egypt. ‎J. Rad. Sci. Applic., 20(1): 75-94 (2007).‎
Safflower production (in the United States) เก็บถาวร 2008-08-21 ที่ เวย์แบ็กแมชชีน
Safflower field crops manual
UN FAO statistics on safflower production
Globe and Mail: "Calgary firm turns safflower into insulin"
List of Chemicals in Safflower (Dr. Duke's Databases) เก็บถาวร 2004-11-18 ที่ เวย์แบ็กแมชชีน
คูซูโมโตะ อิเนะ

| คูซูโมโตะ อิเนะ |
| --- | --- |

เกิด: ชีโมโตะ อิเนะ 31 พฤษภาคม ค.ศ. 1827(1827-05-31) นางาซากิ ประเทศญี่ปุ่น
เสียชีวิต: 27 สิงหาคม ค.ศ. 1903(1903-08-27) (76 ปี) โตเกียว ประเทศญี่ปุ่น
ชื่ออื่น: O-Ine, Itoku
อาชีพ: แพทย์
บิดามารดา:   ฟีลิพพ์ ฟรันทซ์ ฟ็อน ซีบ็อลท์  คูซูโมโตะ ทากิ 
คูซูโมโตะ อิเนะ (ญี่ปุ่น: 楠本 イネ, 31 พฤษภาคม ค.ศ. 1827 – 27 สิงหาคม ค.ศ. 1903) เดิมมีชื่อว่าชีโมโตะ อิเนะ (ญี่ปุ่น: 失本 稲; โรมาจิ: Shiimoto Ine) เป็นแพทย์ชาวญี่ปุ่น เป็นบุตรีของคูซูโมโตะ ทากิ หญิงบริการจากเมืองนางาซากิ กับฟีลิพพ์ ฟรันทซ์ ฟ็อน ซีบ็อลท์ แพทย์ชาวเยอรมันซึ่งทำงานที่เดจิมะ เกาะสำหรับชาวต่างชาติในช่วงที่ญี่ปุ่นปิดประเทศ อิเนะยังเป็นที่รู้จักในชื่อโออิเนะ และต่อมาภายหลังเปลี่ยนชื่อมาเป็น อิโตกุ (ญี่ปุ่น: 伊篤; โรมาจิ: Itoku) ในญี่ปุ่นมักเรียกเธอว่า โอรันดะ โออิเนะ ("โออิเนะชาวฮอลันดา") เธอยังเป็นแพทย์หญิงแผนตะวันตกคนแรกของญี่ปุ่น
หลังจากที่ซีบ็อลท์ บิดาของเธอถูกเนรเทศออกจากญี่ปุ่นในปี ค.ศ. 1829 ก็ได้จัดการให้อิเนะและแม่ของเธอ และจัดการนักศึกษาของเขาให้ติดต่อกันได้ อิเนะมีชื่อเสียงจากการเป็นแพทย์แผนตะวันตกคนแรก เธอศึกษาวิชาหลายแขนงในญี่ปุ่น กับอาจารย์หลายคน หนึ่งในนั้นข่มขืนเธอจนตั้งครรภ์ ทำให้เธอมีบุตรสาวโดยมิได้มีการสมรส เธอตั้งรกรากอยู่ในโตเกียวหลังจากญี่ปุ่นยกเลิกการปิดประเทศ เธอยังเป็นผู้ทำคลอดให้พระราชโอรสที่ประสูติแต่พระสนมของจักรพรรดิเมจิ ที่เกิดในปี ค.ศ. 1873 หลังจากอิเนะเสียชีวิต ได้รับการเอ่ยถึงในบทประพันธ์ ละครเวที การ์ตูน และเพลงในญี่ปุ่น
คาดิลแลคส์แอนด์ไดโนซอส์ (วิดีโอเกม)

| คาดิลแลคส์แอนด์ไดโนซอส์ |
| --- | --- |
ใบปลิวอาร์เคดแสดงให้เห็น (จากซ้ายไปขวา): มุสตาฟา ไคโร, แจ็ก เทนเรค, แฮนนาห์ ดันดี และเมส โอบราโดวิช
ผู้พัฒนา: แคปคอม
ผู้จัดจำหน่าย: แคปคอม
แต่งเพลง: อิซาโอะ อาเบะ ชุน นิชิงากิ
เครื่องเล่น: อาร์เคด
วางจำหน่าย: ค.ศ. 1993
แนว: บีตเอ็มอัป
รูปแบบ: ผู้เล่นเดี่ยว, หลายผู้เล่น
ระบบอาร์เคด: ซีพี ซิสเตมแดช
คาดิลแลคส์แอนด์ไดโนซอส์ (อังกฤษ: Cadillacs and Dinosaurs) ได้รับการเผยแพร่ในญี่ปุ่นในชื่อ คาดิลแลคส์เคียวริวชินเซกิ (ญี่ปุ่น: キャディラックス 恐竜新世紀) เป็นเกมอาร์เคด ค.ศ. 1993 โดยแคปคอม ซึ่งเป็นเกมแนวบีตเอ็มอัปเลื่อนด้านข้างที่อิงจากหนังสือการ์ตูนซีรีส์ซีโนโซอิกเทลส์ เกมดังกล่าวได้รับการสร้างขึ้นเพื่อเชื่อมโยงกับซีรีส์แอนิเมชันระยะสั้น คาดิลแลคส์แอนด์ไดโนซอส์ ซึ่งออกอากาศในปีเดียวกันกับเกมที่เปิดตัว ส่วนเวอร์ชันสำหรับแคปคอมเพาเวอร์ซิสเตมเชนเจอร์ได้มีการวางแผนและพรีวิว แต่ไม่ได้มีการเปิดตัว
รูปแบบการเล่น

สามารถเล่นได้พร้อมกันสูงสุดสามคน โดยควบคุมตัวละครที่เลือกผ่านแปดด่าน, ต่อสู้กับศัตรู และบอสต่าง ๆ ซึ่งมีตัวละครที่เล่นได้สี่ตัว แต่ละตัวมีจุดแข็งและจุดอ่อนของตัวเอง ได้แก่ แจ็ก (ประเภทสมดุล), แฮนนาห์ (ประเภททักษะ), มุสตาฟา (ประเภทความเร็ว) และเมส (ประเภทกำลัง) ส่วนไดโนเสาร์ที่มีชื่อของเกมนี้ปรากฏตัวในฐานะตัวละครที่ไม่เข้าข้างใคร ซึ่งอาจโจมตีทั้งตัวละครผู้เล่นและศัตรู
ผู้เล่นสามารถใช้การโจมตีที่หลากหลาย ตัวละครแต่ละตัวมีสองท่าไม้ตาย รวมไปถึงการโจมตีอีกแบบหนึ่งในตอนที่พลังชีวิตของตัวละครหมดไปเมื่อกลับมาเจอกับศัตรู และเมื่อผู้เล่นสองคนขึ้นไปเล่นด้วยกัน พวกเขาสามารถก่อให้เกิดการโจมตีแบบทีม นอกจากนี้ ผู้เล่นยังสามารถค้นหาและใช้อาวุธปืนต่าง ๆ, การขว้างอาวุธ เช่น หินและวัตถุระเบิด ตลอดจนอาวุธระยะประชิด เช่น ตระบอง
เมื่อผู้เล่นพ่ายแพ้ระหว่างทาง จะมีฉากหนึ่งในวายร้ายถือปืนจ่อใบหน้าของผู้แพ้ในระยะเผาขนในมุมมองบุคคลที่หนึ่ง หากคุณไม่เล่นเกมต่อหลังจากนับถอยหลัง 20 วินาที คุณจะได้รับลูกปืน ซึ่งทำให้เกมจบลงอย่างถาวร ด้วยคำพูด "กินลูกปืนนะ เด็กน้อย!" ("Eat lead, baby!")
การตอบรับ

นิตยสารเกมมาสเตอร์ให้มุมมองเชิงบวกกับคาดิลแลคส์แอนด์ไดโนซอส์ ส่วนในประเทศญี่ปุ่น เกมแมชชีนได้จัดอันดับเกมดังกล่าวในฉบับวันที่ 1 มิถุนายน ค.ศ. 1993 ในฐานะที่เป็นหน่วยอาร์เคดตั้งตรงที่ประสบความสำเร็จมากที่สุดเป็นอันดับเจ็ดของปี และเกมแมชชีนได้จัดอันดับเกมดังกล่าวในฉบับวันที่ 15 มิถุนายน ค.ศ. 1993 ในฐานะที่เป็นชุดอาร์เคดบนโต๊ะที่ประสบความสำเร็จมากที่สุดเป็นอันดับสิบของปี ซึ่งมีผลงานดีกว่าเกมเช่นวอริเออส์ออฟเฟต ส่วนนิตยสารรีเพลย์รายงานว่าคาดิลแลคส์แอนด์ไดโนซอส์เป็นเกมอาร์เคดที่ได้รับความนิยมสูงสุดอันดับเก้าในเวลานั้น
นิตยสารเพลย์สเตชัน พอร์เทเบิล โกเพลย์ ได้วิจารณ์เกมดังกล่าวควบคู่ไปกับวิลโลว์ และเดอะ พันนิชเชอร์ โดยกล่าวถึงพวกมันว่า "เกมซีพีเอส1 ที่ดิที่สุดบางเกม ที่คุณไม่น่าจะเล่นในชุดที่รวบรวมของแคปคอม"
แหล่งข้อมูลอื่น

The Cadillacs and Dinosaurs Garage
คาดิลแลคส์แอนด์ไดโนซอส์ ที่ Killer List of Videogames
แฮนนาห์ต่อสู้กับบอสที่ชื่อไวซ์
คิระคิระ พรีเคียว อะลาโหมด

| --- | --- |
คิระคิระ☆พรีเคียว อะลาโหมด
โปสเตอร์ของ คิระคิระ☆พรีเคียว อะลาโหมด
キラキラ☆プリキュアアラモード
ชื่อภาษาอังกฤษ: Kirakira☆Precure A La Mode
แนว: สาวน้อยเวทมนตร์
อนิเมะโทรทัศน์
กำกับโดย: โคเฮ คูเรตะ ยูกิโอะ ไคซาวะ
อำนวยการสร้างโดย: อากิระ ทานากะ ริซะ เอนโด ยู คามิโนกิ
เขียนบทโดย: ฮิโตชิ ทานากะ
ดนตรีโดย: ยูกิ ฮายาชิ
สตูดิโอ: โทเอแอนิเมชัน
เครือข่าย: ทีวีอาซาฮิ
ฉาย:  5 กุมภาพันธ์ พ.ศ. 2560  –  28 มกราคม พ.ศ. 2561
ตอน: 49
มังงะ
เขียนโดย: อิซูมิ โทโด
วาดภาพโดย: ฟูตาโงะ คามิกิตะ
สำนักพิมพ์: โคดันชะ
นิตยสาร: นากาโยชิ
กลุ่มเป้าหมาย: "โชโจะ"
วางจำหน่ายตั้งแต่: มีนาคม พ.ศ. 2560 – ปัจจุบัน
จำนวนเล่ม: 1
คิระคิระ☆พรีเคียว อะลาโหมด (ญี่ปุ่น: キラキラ☆プリキュアアラモード; อังกฤษ: Kirakira☆Precure A La Mode) เป็นอนิเมะแนวสาวน้อยเวทมนตร์ลำดับที่ 14 ในซีรีส์ของ พริตตี้เคียว ผลิตโดย โทเอแอนิเมชัน กำกับโดย Kohei Kureta และ Yukio Kaizawa และเขียนบทโดย Jin Tanaka โดยที่ออกแบบตัวละครโดย Marie In และออกแบบเค้กอนิเมะและขนมหวานโดยปาตีซีแยร์ Junko Fukuda อนิเมะออกอากาศทางสถานีโทรทัศน์ทีวีอาซาฮิในประเทศญี่ปุ่นเมื่อวันที่ 5 กุมภาพันธ์ พ.ศ. 2560 ต่อจาก มาโฮสึไค พรีเคียว!
แหล่งข้อมูลอื่น

เว็บไซต์ทางการ at Toei Animation (ญี่ปุ่น)
คิระคิระ พรีเคียว อะลาโหมด (อนิเมะ) ที่เครือข่ายข่าวอนิเมะ
| ด ค กพริตตี้เคียว |
| --- | --- |
โดย อิซุมิ โทะโดะ และ โทเอแอนิเมชัน
ซีรีส์ทางโทรทัศน์: มหัศจรรย์สาวน้อย พริตตี้เคียว และ มหัศจรรย์สาวน้อย พริตตี้เคียว Max Heart • มหัศจรรย์สาวน้อยพริตตี้เคียว สแปลช☆สตาร์ • Yes! พรีเคียว 5 และ Yes! พรีเคียว 5 Go Go! • เฟรชพรีเคียว! • ฮาร์ตแคชพรีเคียว! • สวีตพรีเคียว♪ • สไมล์พรีเคียว! • โดกิโดกิ! พรีเคียว • แฮปปิเนสชาร์จ พรีเคียว! • Go! พรินเซส พรีเคียว • มาโฮสึไค พรีเคียว! • คิระคิระ พรีเคียว อะลาโหมด • ฮักโตะ! พรีเคียว • สตาร์☆ทวิงเกิ้ล พรีเคียว • ฮีลลิงกู๊ด♡พรีเคียว • โทรพิคัลรูจ พรีเคียว • เดลิเชียสปาร์ตี้ พรีเคียว • ฮิโรงารุสกาย! พรีเคียว
ซีรีส์ภาพยนตร์จอเงิน: พรีเคียว ออลล์สตาร์ส เดอะมูฟวี่ • พรีเคียว ดรีมสตาร์ส เดอะมูฟวี่ • พรีเคียว ซูเปอร์สตาร์ส เดอะมูฟวี่
กาโร: มาร์กออฟเดอะวูฟส์

| กาโร: มาร์กออฟเดอะวูฟส์ |
| --- | --- |
ปกเกมกาโร: มาร์กออฟเดอะวูฟส์
ผู้พัฒนา: เอสเอ็นเค
ผู้จัดจำหน่าย: เอสเอ็นเค
เครื่องเล่น: เกมตู้ ดรีมแคสต์ เพลย์สเตชัน 2 เอกซ์บอกซ์ไลฟ์อาร์เคด
วางจำหน่าย: 11 พฤศจิกายน ค.ศ. 1999
แนว: เกมต่อสู้
รูปแบบ: เลือกเล่นได้สองคนพร้อมกัน
ระบบอาร์เคด: นีโอจีโอ เอ็มวีเอส (ตลับ 688 เมกะบิต)
กาโร: มาร์กออฟเดอะวูฟส์ (ญี่ปุ่น: 餓狼, MARK OF THE WOLVES; อังกฤษ: Fatal Fury: Mark of the Wolves) เป็นเกมต่อสู้ที่จัดทำสำหรับระบบดรีมแคสต์ ใน ค.ศ. 1999 โดยบริษัทเอสเอ็นเค เพลย์มอร์ ซึ่งเคยเป็นเกมสำหรับระบบนีโอจีโอมาก่อน และถือเป็นเกมลำดับที่เก้าจากซีรีส์ตำนานกาโร ซึ่งเป็นเหตุการณ์ที่เกิดขึ้นภายหลังจากการเสียชีวิตของกีส โฮวาร์ด เป็นช่วงระยะเวลาสิบปี เกมนี้ยังเป็นที่รู้จักในด้านการสร้างสรรค์กราฟิกที่ดีที่สุดสำหรับเครื่องนีโอจีโอ ตลอดจนการวาดตัวละครที่ลงตัวและเทคนิคการเล่นที่แพรวพราวในช่วงนั้น
เนื้อเรื่องย่อ

ภายหลังจากการเสียชีวิตของกีส โฮวาร์ด มาเป็นระยะเวลาสิบปี เมืองเซาท์ทาวน์จึงกลับมาสงบอีกครั้ง ในชื่อที่รู้จักใหม่ว่าเซคันด์เซาท์ทาวน์ (ภายหลังจากที่ได้รับความเสียหายจากกีส) อย่างไรก็ตามยังมีชายที่ชื่อ คาอิน อาร์.ไฮน์ไลน์ ต้องการล้างแค้นให้กับกีสเพื่อเด็กคนหนึ่ง และมุ่งหมายที่จะเป็นผู้มีอิทธิพลของเมืองเซาท์ทาวน์แห่งนี้อย่างรุนแรงยิ่งกว่ากีส
จากความต้องการที่จะค้นหาบุตรชายของกีส ซึ่งมีชื่อว่าร็อค โฮวาร์ด โดยทราบว่าเป็นทายาทคนสำคัญของเขา คาอินจึงจัดการแข่งขันในรายการที่ใช้ชื่อว่า "คิงออฟไฟท์เตอร์ส: แมกซิมัมเมเฮม" ขึ้น โดยใช้ศึกการแข่งขันพร้อมกับข่าวที่เกี่ยวข้องกับมารดาของร็อคนี้เป็นเครื่องมือให้ร็อคได้เข้ามาสืบหาความจริงที่เกิดขึ้น
รูปแบบการเล่น

การต่อสู้ในแนวสองระนาบที่เคยมีอยู่ในภาคเก่าได้ถูกตัดออก และได้เพิ่มเทคนิคใหม่ที่เรียกว่า "Tactical Offense Position" (T.O.P.) ขึ้นมาซึ่งเป็นพื้นที่พิเศษที่ปรากฏอยู่บนไลฟ์เกจ (แถบพลังชีวิต) เมื่อเกจพลังเลื่อนมาอยู่ในแถบนี้ ตัวละครก็จะเข้ามาอยู่ในโหมด T.O.P. ซึ่งเป็นการยอมให้ตัวละครสามารถฟื้นพลังความเสียหายที่ได้รับจากการโจมตี เช่นเดียวกับเกมชุดก่อนหน้านี้ ผู้เล่นสามารถได้รับการจัดอันดับภายหลังจากเส็จสิ้นแต่ละยก หากผู้เล่นสามารถชนะทุกยกในโหมดอาเขตด้วยอันดับสุดท้ายที่ "AAA" ผู้เล่นจะสามารถเผชิญหน้ากับ คาอิน อาร์.ไฮน์ไลน์ ซึ่งไม่สามารถนำมาใช้เล่นได้แม้ว่าสามารถกำจัดเขาลงได้แล้วก็ตาม หากไม่ต้องการที่จะพบ แกรนท์จะเป็นบอสสุดท้ายแทนซึ่งจะไม่สามารถเห็นฉากจบแบบพิเศษได้ นอกจากนี้ หากสามารถเล่นผ่านโหมดอาเขตก่อนที่จะเผชิญหน้ากับแกรนท์ ผู้เล่นจะพบกับบอสกลางซึ่งแตกต่างกันออกไป โดยขึ้นอยู่กับตัวละครที่ผู้เล่นเลือกมา